* **P R I J E D L O G**

Na temelju čl. 35. Zakona o lokalnoj i područnoj (regionalnoj) samoupravi („Narodne novine“, br.: 33/2001, 60/2001, 129/2005, 36/2009, 36/2009, 109/2007, 125/2008, 150/2011, 144/2012, 123/2017, 98/2019 i 144/2020), članka 42. stavka 1. Zakona o lokalnim porezima („Narodne novine“, br.: 115/2016, 101/2017, 114/2022, 114/2023 i 152/2024), te članaka 81. i 87. Statuta Grada Staroga Grada („Službeni glasnik Grada Staroga Grada“, br.: 12/09, 3/10, 4/13, 5/13, 6/18 i 2/20), Gradsko vijeće Grada Staroga Grada na svojoj \_\_\_\_\_. sjednici održanoj \_\_\_\_\_\_\_\_\_\_\_\_\_\_ 2025. godine, *d o n o s i*

**O D L U K U**

***o lokalnim porezima Grada Staroga Grada***

**I. OPĆA ODREDBA**

**Članak 1.**

1. Ovom Odlukom utvrđuju se vrste lokalnih poreza koje pripadaju Gradu Starom Gradu, visina stope poreza na potrošnju, visina poreza na nekretnine te nadležno porezno tijelo za utvrđivanje i naplatu pojedinih lokalnih poreza.

**II. VRSTE LOKALNIH POREZA**

**Članak 2.**

1. Lokalni porezi na području Grada Staroga Grada su:
2. porez na potrošnju
3. porez na nekretnine

**Članak 3.**

1. Porezni obveznik, porezna osnovica, porezna oslobođenja te način obračuna i plaćanja poreza iz članka 2. ove Odluke propisani su zakonom kojim se uređuju lokalni porezi.

**Porez na potrošnju**

**Članak 4.**

1. Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima koji se nalaze na području Grada Staroga Grada plaća se po stopi od 3%.

**Članak 5.**

1. Obveznik poreza na potrošnju iz članka 4. ove Odluke je pravna i fizička osoba koja pruža ugostiteljske usluge na području Grada Staroga Grada.

**Članak 6.**

1. Osnovica za porez na potrošnju iz članka 4. ove Odluke je prodajna cijena pića koja se proda u ugostiteljskim objektima, a u koju nije uključen porez na dodanu vrijednost.

**Članak 7.**

1. Obračunsko razdoblje poreza na potrošnju je od prvog do posljednjeg dana u mjesecu.

**Članak 8.**

1. Utvrđenu obvezu poreza na potrošnju za obračunsko razdoblje iz članka 7. porezni obveznik iskazuje na Obrascu PP-MI-PO i predaje ga do 20. dana u mjesecu za prethodni mjesec
2. Obrazac iz prethodnog stavka porezni obveznik podnosi nadležnoj ispostavi Porezne uprave prema sjedištu, odnosno prebivalištu ili uobičajenom boravištu poreznog obveznika zbirno za sve poslovne prostore, na način da na obrascu iskaže podatke za svaki grad/općinu pojedinačno.
3. Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

**Porez na nekretnine**

**Članak 9.**

1. Porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez, ovisno o mjestu gdje se nekretnina nalazi, po kvadratnom metru korisne površine određene propisom kojim se uređuju uvjeti i mjerila za izračun zaštićene najamnine i to:
2. Za naselja Stari Grad i izdvojene dijelove naselja Vrbanj (Basina i Mudri dolac) u iznosu od 6,50 € po kvadratnom metru korisne površine,
3. Za naselja Vrbanj (bez izdvojenih dijelova naselja), Dol, Selca kod Starog Grada i Rudina u iznosu od 5,50 € po kvadratnom metru korisne površine,
4. Za nekretnine na području obuhvaćenim urbanističkim planovima uređenja „Maslinica“, „Račice-Vratenjica - dio naselja Stari Grad“, Zogonke – dio naselja Stari Grad“ i „Lantera - dio naselja Sari Grad“ u iznosu od 8,00 € po kvadratnom metru korisne površine
5. Za nekretnine na područjima koja nisu navedena u stavku 1. podstavcima 1. i 2. i 3. ovog članka, te na područjima bez uređene komunalne infrastrukture u iznosu od 3,00 € po jednom kvadratnom metru korisne površine.

**III. UTVRĐIVANJE I NAPLATA POREZA**

**Članak 10.**

1. Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. stavka 1. točke 1. ove Odluke za Grad Stari Grad obavlja Ministarstvo financija, Porezna uprava, dok poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. stavka 1. točke 2. ove Odluke obavlja Jedinstveni upravni odjel Grada Staroga Grada.
2. **PRIJELAZNE I ZAVRŠNE ODREDBE**

**Članak 11.**

Stupanjem na snagu ove Odluke prestaje važiti Odluka o gradskim porezima („Službeni glasnik Grada Starog Grada“, br.: 10/19, 2/20, 8/23 i 7/24)

**Članak 12.**

Svi postupci utvrđivanja i naplate gradskih poreza Grada Staroga Grada započeti prema odredbama odluka iz prethodnog stavka završit će se prema odredbama Odluke o gradskim porezima („Službeni glasnik Grada Starog Grada“, br.: 10/19, 2/20, 8/23 i 7/24)

**Članak 13.**

Na sva pitanja koja nisu uređena ovom Odlukom primjenjuju se odredbe Zakona o lokalnim porezima i Općeg poreznog zakona.

**Članak 14.**

Ova Odluka stupa na snagu osmog dana od dana objave u “Službenom glasniku Grada Staroga Grada“, i dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

 

 REPUBLIKA HRVATSKA

 SPLITSKO‐DALMATINSKA ŽUPANIJA

 

 GRAD STARI GRAD

 ***G r a d s k o v i j e ć e***

KLASA: 410-01/25-01/02 PREDSJEDNIK

URBROJ: 2181-10-01-25- GRADSKOG VIJEĆA

Stari Grad, \_\_\_\_\_\_\_\_\_\_\_\_2025. godine  *Teo Bratanić*